Nicole Cherry și Florin Popa formează un cuplu din anul 2018 și s-au căsătorit civil în 2022, la un an de la apariția micuței Anastasia în viața lor. De atunci, cei doi își imaginează zilnic și cum va arăta nunta. Dacă, inițial, Nicole Cherry voia ca ziua în care va deveni mireasă să o petreacă în Italia, ei bine acum pare că s-a răzgândit și dorește ca marele eveniment să aibă loc în țară! Iată cum își dorește să arate!
Cum va arăta nunta lui Nicole Cherry cu Florin Popa
Chiar dacă au amânat cununia religioasă de mai multe ori, pe motiv că le-au apărut tot felul de proiecte în cale, Nicole Cherry și Florin Popa au avut timp, în toată această perioadă, pentru a vizualiza și mai bine cum își doresc să decurgă momentul în care își vor uni destinele în fața lui Dumnezeu.
Potrivit Antena Stars, Nicole Cherry s-a gândit inclusiv la lista cu invitați și spune că vrea să aibă alături familia și prietenii apropiați. De asemenea, tânăra cântăreață are creionată perfect și rochia de mireasă. Deși nu a început căutările, ea dorește o rochie sexy și comodă, în același timp.
În ceea ce privește tradițiile, se pare că sunt câteva de care cei doi parteneri vor ține cont. Nicole Cherry spune, însă, că nu dorește să fie furată de la propria nuntă și asta pentru că nu vrea să piardă niciun moment din ziua specială.
Nicole Cherry s-a cununat civil cu Florin Popa în anul 2022
Nicole Cherry și Florin Popa s-au cununat civil în anul 2022. Evenimentul a fost unul special, iar decorul a fost desprins din basme. Așadar, fanii lui Nicole Cherry se așteaptă ca nunta lor să ia prin surprindere pe toată lumea.
Tânăra cântăreață și-a făcut multe planuri pentru anul 2024, iar cele mai multe din acestea au legătură cu Anastasia, fiica sa, alături de care vrea să petreacă cel mai mult timp.
„Cele mai importante ar fi să fiu sănătoasă. Pentru mine, în continuare, cred că este un lucru extrem de important și îl pun pe lista de dorințe, pentru că am și pierdut persoane dragi și îmi dau seama că este cel mai important lucru (...) să am mai mult timp cu familia poate, sincer.”, a declarat Nicole Cherry, într-un interviu acordat pentru Star Matinal de la Antena Stars, citată de Spynews.